Hvor længe kan et tag holde?
Tagsten i tegl har den længste levetid. Det er ikke ualmindeligt, at teglsten holder i 100 år uden at kræve nogen nævneværdig vedligeholdelse. Tagsten i beton holder i bedste fald op til 50 år, hvilket også er en tilfredsstillende levetid. Men betontagsten kræver løbende vedligeholdelse og rengøring, da overfladen har nemmere ved at optage mos og alger.